Atès que la disposició transitòria 1 de la Llei 7/1993, de 30 de setembre, va disposar l'assumpció per part de la Generalitat de la titularitat de las xarxes de carreteres de les diputacions de Barcelona, Girona, Lleida i Tarragona;
Atès que la disposició esmentada establia la creació de quatre grups de treball, un per a cadascuna de les diputacions catalanes, per tal de dur a terme aquests traspassos;
Vist l'Acord formalitzat en data 9 d'abril de 2001 que reflecteix l'Acord adoptat pel grup de treball Generalitat de Catalunya-Diputació de Lleida en data 27 de desembre de 2000, de traspàs de carreteres provincials que s'integraran a la xarxa bàsica de la Generalitat;
A proposta de la consellera de Governació i Relacions Institucionals i del conseller de Política Territorial i Obres Públiques, i d'acord amb el Govern,
S'aprova l'Acord formalitzat en data 9 d'abril de 2001 sobre l'Acord de 27 de desembre de 2000 del grup de treball Generalitat de Catalunya-Diputació de Lleida, de traspàs de carreteres que s'integraran a la xarxa comarcal de la Generalitat, que s'adjunta com a annex.
L'Acord del grup de treball Generalitat de Catalunya-Diputació de Lleida serà executiu a partir de l'entrada en vigor d'aquest Decret.
del grup de treball Generalitat de Catalunya-Diputació de Lleida.
Josep Antoni Grau i Reinés, secretari general del Departament de Política Territorial i Obres Públiques, i de l'altra, el Sr.
Josep Pont i Sans, president de la Diputació de Lleida.
El primer, en nom dels membres de la representació de la Generalitat de Catalunya, i el segon, en nom del membres de la Diputació de Lleida, que conjuntament componen el grup de treball Generalitat de Catalunya-Diputació de Lleida, constituït per a l'integració de les carreteres provincials a la xarxa de carreteres de la Generalitat de Catalunya.
Ambdós han estat expressament facultats per a aquest acte, i en execució del que es va convenir en la reunió de 27 de desembre de 2000, formalitzen l'acord d'integració de les carreteres de la xarxa bàsica de la Diputació de Lleida a la xarxa de carreteres de la Generalitat en els termes següents:
La disposició transitòria 1 de la Llei 7/1993, de 30 de setembre, de carreteres, va disposar l'assumpció de la titularitat de les xarxes de carreteres de les diputacions de Barcelona, Girona, Lleida i Tarragona per part de la Generalitat.
L'efectivitat de la transferència quedava supeditada a la finalització del procediment de traspàs a la Generalitat dels mitjans personals i materials afectes als serveis provincials de carreteres i dels recursos econòmics corresponents.
A aquest efecte, es disposava la creació de quatre grups de treball, un per cadascuna de les diputacions catalanes, per tal de dur a terme aquests traspassos.
Per tal de continuar amb el procés d'integració de les carreteres provincials en la xarxa de carreteres de la Generalitat, les circumstàncies actuals aconsellen completar el traspàs d'aquells elements integrants de la xarxa viària bàsica de la Diputació, per tal d'aconseguir una gestió integrada de la totalitat d'aquesta xarxa.
En conseqüència, es formalitza el present Acord en els termes següents:
—1.1 Es traspassen a la Generalitat de Catalunya les carreteres de la Diputació de Lleida que s'integraran a la xarxa bàsica i que es detallen a l'annex d'aquest acord.
1.2 La Generalitat assumeix la totalitat de les funcions que li corresponen com a ens titular, pel que fa a les carreteres que es detallen a l'annex d'aquest acord.
—2 La contribució per part de la Diputació de Lleida, en concepte de cost de manteniment de la xarxa bàsica que es transfereix en aquest acord, quedarà englobada en les condicions de traspàs del conjunt de la xarxa de carreteres provincials.
—3 La Diputació de Lleida lliurarà, després de la publicació del present acord la documentació que sigui necessària per a la prestació immediata dels serveis i per a la resolució dels expedients en tramitació corresponents a les carreteres, objecte del present Acord, sobre els quals no s'hagi dictat resolució definitiva abans de la data assenyalada de l'acord del grup de treball.
No obstant això, els recursos administratius es tramitaran i es resoldran pels òrgans competents de la Diputació de Lleida.
Sens perjudici de l'estricte compliment del que s'assenyala en l'apartat anterior, atesa la diversitat d'expedients que poden originar-se i la voluntat d'eliminar per al futur qualsevol situació de discrepància, es crea una comissió específica, integrada paritàriament per dos representants del Departament de Política Territorial i Obres Públiques i dos de la Diputació de Lleida per estudiar les qüestions incidentals o procedimentals que puguin, excepcionalment, sorgir.
—4 La Diputació de Lleida assumirà les obligacions de tot tipus que, d'acord amb el que estableixen els apartats anteriors, resultin dels expedients ja iniciats o que es puguin generar en el futur com a conseqüència de fets ocorreguts abans de l'entrada en vigor d'aquest Acord, i, conseqüentment, la responsabilitat per a qualsevol pagament o indemnització que es generi en relació amb les carreteres traspassades per raó de circumstàncies anteriors al present Acord.
En tots aquells expedients dels que se'n derivi responsabilitat econòmica per la Diputació, correspondrà a aquesta corporació la seva resolució.
—5 La Generalitat de Catalunya i la Diputació de Lleida es facilitaran mútuament informació en relació amb la matèria objecte d'aquest Acord.
I perquè així consti, ambdues representacions firmen el present Acord per duplicat, en el lloc i la data abans esmentats.
Carreteres de la Diputació que es traspassen a la Generalitat de Catalunya